Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 15964

c) az aktív pozíció az a karakter pozíció, amelyben a feldolgozásra kerülő karakter akkor jelenne meg, ha nyomtatásra kerülne. Az aktív pozíció általában egyszerre egy karakter pozíciót lép előre. A formátum vezérlő karakterek a következők: BS, CR, FF, HT, LF és VT (lásd még a 8-2. táblázat 1. megjegyzését). DC – Berendezés vezérlő karakterek – Vezérlő karakterek azoknak a helyi vagy távoli kisegítő berendezéseknek,vagy segédberendezéseknek a szabályozására szolgálnak, amelyek az adatfeldolgozó és/vagy távközlési rendszerekhez kapcsolódnak. Ezek a vezérlő karakterek nem szolgálnak az összeköttetési rendszerek szabályozására; ezt a TC-k használatával kell elérni. Az egyedi berendezés vezérlő karakterek bizonyos előnyben részesített felhasználásait az alábbiakban, a Speciális vezérlő karakterek cím alatt vannak megadva. IS – Információ elválasztók – Vezérlő karakterek, amelyeket az adatok logikai elválasztására és minősítésére használnak. Négy ilyen karakter van. Ezek akár rangsor-szerinti, akár nem-rangsor-szerinti sorrendben használhatók, az utóbbi esetben ezeknek a speciális jelentése az alkalmazásuktól függ. Amikor rangsor szerint kerülnek felhasználásra, akkor az emelkedő sorrend a következő: US, RS, GS, FS. Ebben az esetben a szabályszerűen adott elválasztó által körülhatárolt adatokat a magasabb-rendű elválasztó nem tudja felosztani, de úgy tekinthetők, hogy azok a magasabb-rendű elválasztók által körülhatároltak. 2007/70/II. szám Speciális vezérlő karakterek A vezérlő karakterek osztályainak egyedi tagjai néha rövidített osztály-megnevezésük és alsó index-számuk alapján kerülnek megnevezésre (pl. TC5), néha pedig a felhasználására utaló speciális megnevezésükkel (pl. ENQ /Kérdezés/). Különböző, de vonatkoztatott jelentés kapcsolható néhány vezérlő karakterhez, de az adatok cseréjénél ez általában a feladó és a fogadó közötti megállapodást tesz szükségessé. ACK – Nyugtázás – Adatátvitel szabályozási karakter, amelyet a vevő továbbít megerősítő válaszként a feladónak. BEL – Csengetés – Vezérlő karakter, amelyet akkor használnak, amikor figyelem felhívásra van szükség; ez riasztó vagy figyelmeztető berendezéseket vezérelhet. BS – Visszalépés – Formátum vezérlő, amely az aktív pozíciót egy karakter pozícióval visszafelé mozdíttja ugyanazon soron belül. CAN – Törlés – Egy karakter, vagy egy jelsorozat első karaktere, amely azt jelzi, hogy az őt megelőző adatok hibásak. Eredményként ezeket az adatokat figyelmen kívül kell hagyni. Ennek a karakternek a speciális jelentését minden alkalmazásnál és/vagy a küldő és fogadó között kell meghatározni. CR – Kocsi vissza – Formátum vezérlő, amely az aktív pozíciót ugyanazon sor első karakter pozíciójához mozgatja vissza.. Berendezés vezérlők DC1 – Berendezés vezérlő karakter, amely elsődlegesen egy segédberendezés bekapcsolására vagy indítására szolgál. Ha erre a célra nem szükséges, fel lehet használni egy berendezés alap üzemmódra való visszaállítására (lásd még DC2 és DC3), vagy bármilyen más, a többi DC által nem szolgáltatott berendezés vezérlő funkcióhoz. DC2 – Berendezés vezérlő karakter, amely elsődlegesen egy segédberendezés bekapcsolására vagy indítására szolgál. Ha erre a célra nem szükséges, akkor fel lehet használni egy berendezésnek egy meghatározott üzemmódra való beállítására (amely esetben DC1-et a berendezés alap üzemmódra való visszaállítására használják), vagy bármilyen más, a többi DC által nem szolgáltatott berendezés vezérlő funkcióhoz. DC3 – Berendezés vezérlő karakter, amely elsődlegesen egy segédberendezés kikapcsolására vagy megállítására szolgál. Ez a funkció lehet egy másodlagos szintű megállítás, azaz várakozás, szünet, tartalék, állj (amely esetben a DC1-et a berendezés alap üzemmódra való visszaállítására használják). Ha erre a célra nem szükséges, bármely más, a többi DC által nem szolgáltatott berendezés vezérlő funkcióhoz felhasználható. DC4 – Berendezés vezérlő karakter, amely elsődlegesen egy segédberendezés kikapcsolására, megállítására vagy működés megszakítására szolgál. Ha erre a célra nem szükséges, bármely más, a többi DC által nem szolgáltatott berendezés vezérlő funkcióhoz felhasználható. Példák berendezés vezérlők használatára: 1) Egy kapcsolás be – DC2 ki – DC4 2) Két független kapcsolás Első be – DC2 ki – DC4 Második be – DC1 ki – DC3 3) Két függő kapcsolás Általános be – DC2 ki – DC4 Speciális be – DC1 ki – DC3 2007/70/II. szám 4) Bemenet és kimenet kapcsolás Kimenet be – DC2 ki – DC4 Bemenet be – DC1 ki – DC3 DEL – Törlés – Karakter, amelyet elsődlegesen egy hibás vagy nem kívánt karakter kitörlésére vagy kihúzására használnak lyukszalagnál. A DEL karakterek adathordozó kitöltésre vagy idő kitöltésre is szolgálhatnak. Be lehet helyezni őket egy adatfolyamba vagy kivehetők onnan anélkül, hogy ennek az adatáramnak az információ tartalmát befolyásolnák, de ugyanakkor ezeknek a karaktereknek a hozzáadása vagy eltávolítása befolyásolhatja az információ elhelyezkedését és/vagy a berendezés szabályozását. DLE – Adatkapcsolat átkapcsolás – Átviteli vezérlő karakter, amely megváltoztatja egymást szorosan követő korlátozott számú karakter jelentését. Kizárólag kiegészítő adatátvitel vezérlési funkciókat lát el. Csak grafikus karakterek és átviteli vezérlési karakterek használhatók a DLE sorozatokban. EM – Adathordozó vége – Vezérlő karakter, amely arra használható, hogy azonosítsa az adathordozó fizikai végét, vagy az adathordozó felhasznált végét, vagy az adathordozón rögzített adatok kívánt részének a végét. Ennek a karakternek a pozíciója nem szükségképpen az adathordozó fizikai végénél kell, hogy legyen. ENQ – Kérdezés – Átviteli vezérlő karakter, amelyet kérésként használnak egy távoli állomásról jövő válasz iránt – a válasz tartalmazhat állomás azonosítást és/vagy állomás működési állapotot. Amikor “ki vagy?” funkciót igényelnek általánosan kapcsolt átviteli hálózaton, akkor az ENQ első, az összeköttetés létrehozása utáni használatának lesz a “ki vagy?” a jelentése (állomás azonosítás). Az ENQ egymás utáni használata tartalmazhatja, vagy nem tartalmazhatja a “ki vagy?” funkciót, ahogyan ez egyezmény által meg van határozva. EOT – Adatátvitel vége – Adatátvitel vezérlő karakter, amelyet egy vagy több szövegrész átvitelének befejezése jelzésére használnak. ESC – Átkapcsolás – Vezérlő karakter, amelyet kiegészítő vezérlő funkció szolgáltatására használnak. Ez megváltoztatja az egymást szorosan követő, korlátozott számú bit-kombináció jelentését, amelyek az átkapcsolás sorozatot alkotják. Az átkapcsolás sorozatokat olyan kiegészítő funkciók megszerzésére használják, amelyek például egyebek között grafikus készleteket szolgáltatnak a szabvány készleten kívül. Az ilyen vezérlő funkciókat kiegészítő adatátvitel vezérlésként nem szabad használni. Az ESC karakter és az átkapcsolás sorozatok használata a kiterjesztési eljárásokkal összekapcsolva egy ISO szabvány tárgyát képezi. ETB – Átviteli blokk vége – Adatátviteli vezérlő karakter, amely az adatátviteli blokk végét jelöli, ahol az adatok ilyen blokkokba vannak szétosztva az átvitel céljából. ETX – Szöveg vége – Adatátvitel vezérlés karakter, amely egy szöveget befejez. FF – Lap-emelés – Formátum vezérlő, amely előre viszi az aktív helyzetet ugyanahhoz a karakter pozícióhoz a következő forma vagy oldal egy előre meghatározott sorába. HT – Vízszintes tabulálás – Formátum vezérlő, amely előre viszi az aktív pozíciót a sorban a következő előre meghatározott helyhez. Információ elválasztók IS1 (US) – Egy vezérlő karakter (egység elválasztó), amely az adatok logikai elválasztására és minősítésére használatos; egyedi jelentését minden egyes alkalmazáshoz meg kell határozni. Ha ezt a karaktert az IS általános meghatározásában leírt hierarchikus sorrendben használják, akkor ez egy EGYSÉG /UNIT/ adat tételt határol körül. IS2 (RS) – Vezérlő karakter (rekord elválasztó), amely az adatok logikai elválasztására és 2007/70/II. szám minősítésére használatos; egyedi jelentését minden egyes alkalmazás hoz meg kell határozni. Ha ezt a karaktert az IS általános meghatározásában leírt hierarchikus sorrendben használják, akkor ez egy RECORD adattételt határol körül. IS3 (GS) – Vezérlő karakter (csoport elválasztó), amely az adatok logikai elválasztására és minősítésére használatos; egyedi jelentését minden egyes alkalmazás hoz meg kell határozni. Ha ezt a karaktert az IS általános meghatározásában leírt hierarchikus sorrendben használják, akkor ez egy CSOPORT /GROUP/ adat-tételt határol körül. IS4 (FS) – Vezérlő karakter (állomány), amely az adatok logikai elválasztására és minősítésére használatos; egyedi jelentését minden egyes alkalmazáshoz meg kell határozni. Ha ezt a karaktert az IS általános meghatározásában leírt hierarchikus sorrendben használják, akkor ez egy ÁLLOMÁNY /FILE/ adattételt határol körül. LF – Sor-emelés – Formátum vezérlő, amely az aktív pozíciót előre viszi a következő sor ugyanazon karakter pozíciójához. NAK – Negatív nyugtázás – Adatátvitel vezérlési karakter, amelyet a vevő fél negatív válaszként továbbít a küldőhöz. NUL – Nulla – Vezérlő karakter, amelyet az adathordozó vagy az idő-kitöltés végrehajtására használnak. A Nul karakterek behelyezhetők egy adatáramba. vagy kivehetők onnan anélkül, hogy ennek az adatáramnak az információ-tartalmát befolyásolnák, de ugyanakkor ezeknek a karaktereknek a hozzáadása vagy eltávolítása befolyásolhatja az információ helyzetét és/vagy a berendezés vezérlését. SI – Kód visszaváltás – Vezérlő karakter, amelyet a KÓDVÁLTÁS-sal és az ÁTKAPCSOLÁS-sal összekapcsolva használnak a kód grafikus karakter- készletének kiterjesztésére. Visszaállíthatja a karaktert követő bit-kombinációk szabvány jelentéseit. Ennek a karakternek a hatása, amikor ezt a kód kiterjesztési eljárásokra használják, ISO szabványban van leírva. SO – Kódváltás – Vezérlő karakter, amelyet a KÓD VISSZAVÁLTÁS-sal és az ÁTKAPCSOLÁS-sal összekapcsolva használnak a kód grafikus karakter- készletének a kiterjesztésére. Ez megváltoztathatja a 2-7. oszlopok bit-kombinációinak a jelentését, amelyet addig követnek, amíg egy KÓD VISSZAVÁLTÁS karaktert nem kapnak. Azonban a TÉRKÖZ (2/0) és TÖRLÉS (7/15) karakterekre a KÓD VISSZAVÁLTÁS nincs hatással. Ennek a karakternek a hatása, amikor kód kiterjesztési eljárást használnak, egy ISO szabványban van leírva. SOH – Fej-rész kezdete – Adatátvitel vezérlési karakter, amelyet egy információs közlemény fej-részének első karaktereként használnak. SP – Szóköz – Karakter, amely az aktív pozíciót egy karakter pozícióval előbbre viszi ugyanazon sorban. Ez a karakter is nem-nyomtató grafikának tekintendő. STX – Szöveg indítása – Átvitel vezérlési karakter, amely egy szöveg előtt van, és amelyet a fej-rész befejezésére használnak. SUB – Helyettesítő karakter – Vezérlő karakter, amelyet egy olyan karakter helyén használnak, amelyet érvénytelennek vagy hibásnak találtak. A helyettesítő karaktert automatikus eszközök felhasználásával szándékoznak alkalmazni. SYN – Szinkronizáló karakter – Adatátvitel vezérlő karakter, amelyet a szinkron átvitelű rendszer használ bármely más karakter hiánya esetén (üres állapot) egy jel szolgáltatására, amellyel szinkronizálás érhető el vagy tartható meg adat végponti berendezések között. VT – Függőleges tabulálás – Formátum vezérlő, amely az aktív pozíciót ugyanahhoz a karakter pozícióhoz viszi a következő előre meghatározott sorban. 2007/70/II. szám 8-3. táblázat. Átalakítás a 2. számú Nemzetközi Távíró ABC-ből (ITA-2) az 5. számú Nemzetközi ABC-be (IA-5) * Nem lehet átalakítást végezni ezeknél a pozícióknál és a jelet/karaktert az adatokból el kell távolítani. 8-3. táblázat szövege:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes